
LECTORI 

S. 

Orthopferorum anatome, physiologia vivendique ratio, 
etsi a scriptoribus tum antiquioris tum recentioris tempo¬ 
ris illustratae, virorumque maximae autoritatis sollertia in¬ 
vestigatae, haudquaquam perfectae et absolutae sistunt, 
nonnullae imo partes, vel plane neglectae, vel hypothesibus 
modo nsdemque falsissimis adumbratae restant. Digestionis 
imprimis organa a viris experientissimis accuratissime oculis, 
vel nudis vel armatis, indagata, tam caste etiam sunt descri¬ 
pta, ut nil fere novi accedere possit. De singularum vero 
tractus intestinalis partium functione, nil nisi hypotheses 
invenimus. Locustarum stridoris mechanismi, eiusdemque 
organorum, iam Aldrovandi, Moufetus aliique mentionem 
faciunt; disquisitiones novas, quibus, quae hac de re 
hucusque in tenebris iacebant, elucerentur, inde a Demeer 
nullas acceptas habemus. Qua re ad dissertationem elabo¬ 
randam , viribus meis quam exiguis temporisque angustia 
vinctis, locustae viridissimae et oedipodae migratoriae vivendi 



VI 


rationem, stridorem et digestionem accuratius exquirere in¬ 
cepi. Quas igitur observationes, lector benevole, quam tenues 
atque leves sint, aequo elementique animo accipias quaeso. 
Icones commentatiunculo adiectas, ad naturam probe deli- 
neatas, M. Seubert , philosophiae doctori, amico carissimo, 
grato debeo animo.— 

Restat ut Budge, viro doctissimo, qui animum ad 
interiora physiologiae studia, observationesque instituendas 
semper excitabat, gratias agam quas possum maxumas. 

Dabam Bonnae ad Rhenum medio Maio a. MDCCCXLIII. 



THESES. 


4. Medicina nunquam, popularis fieri debet. 

2. Arteriis vis muscularis deest. 

3. Typhus morbus exanthematicus. 

4. Keratonyxis scleroticonyxi fere semper praeferenda. 

5. In fistulae tesico - vaginalis operatione, sutura circumvoluta nodosae semper 

praeferenda. 

6. Fungus medullaris exstirpatione non sanatur. 

7. Ad dentes extrahendos gingiva non solvenda. 

8. Resectio in articulis falsis sanandis ne primum sit chirurgi remedium, 

9. Febris hectica non prohibet amputationem. 

40. Tartarus stibiatus medicamen est antiphloyisticum. 

44. Menses gravidarum non sunt. 

42. Insecta antennis non tactu utuntur. 



Locustinarum acridiodearumque quum nonnulla sint genera, quae 
hominibus pariant et commoda et incommoda, difficillime eruendum est, 
utrum illis magis noceant, an plus utilitatis afferant. Permulta nobis, a 
scriptoribus, imprimis veteribus, de earum usu ac detrimento, tum vera, 
tum falsa imoque fabulosa tradita sunt. Quae repetere omnia supervaca¬ 
neum puto, recensere modo volumus nonnulla memoratu dignissima. 

Ioannem baptistam in deserto axgtdag esitasse evangelistae Matthaeus, 
Lucas et Marcus referunt, dxgideg autem locustae num fuerint, adhuc in¬ 
ter interpretes lis est. Gentes nonnullas magnam locustarum copiam col¬ 
legisse, iisque vario modo paratis, pro alimento usas esse ab antiquissimis 
autoribus relatum habemus. Secundum Athenaeum apud Graecos ipsis in 
epulis opulentissimis non spernebantur. Quae de acridophagis, Aethiopiae 
gente, Agatarchides narrat, si vera sunt, hominesque omnes, qui locustis 
modo vitam tolerant, perbrevem agant, obituque tam tristi pereant, locu¬ 
stas magis ad venena tarde interficientia quam ad nutrimenta numeran¬ 
das esse persuasum habeo. A peregrinatoribus vero recenti oribus, qui in 
Arabia, Lybia, Guinea, India, nonnullisque in Africae locis gryllum tarta- 
ricum F., gregarium Forsk., aegypticum F. et lineolam F. saepe vario modo 
pro cibo paratos videbant, nil de alimenti huius vi, sanitati tam obnoxia, 
accepimus. Sheppard locustas butyro coctas victum iucundum suppetidare 
affirmans, gustum peculiarem habuisse videtur, quum Roesel a Rosenhof *) 
animalia haec, eodem modo parata, ingratissimi saporis odorisque nefarii 
invenisset. — 


■) Eiusd. Insektenbelustigung. I, pag. 38. 



Quod medicos attinet usus varia locustarum genera, vario modo pa¬ 
rata, a veteribus scriptoribus*) satis laudantur. Dioscorides, Plinius, Avi- 
cenna aliique eas contra stranguriam, lepram, hydropem, leucophlegmasiam, 
morsum omnium venenatorum, propter scorpionis punctionem, ad calculum 
pellendum, ad verucas eradicandas, in collo suspensas ad homines a quar¬ 
tana liberandos adhibebant. Quam vim medicamentosam se non probasse, 
elucet, quia nostris temporibus locustinae e medicamentis plane sunt deletae. 
Instrumenta habita sunt**), per quae deus gravissima sua iudicia in homi¬ 
nes ac totas gentes easdemque potentissimas exerceat, quia numero infi¬ 
nito advenientes, herbas, olera, fruges, arbores, arborumque cortices de¬ 
vorarent, et corpora putrescentia vapore pestifero hominibus pecudibus¬ 
que pestin, tabem aliosque morbos intulissent***) Regiones vero herbis 
denudare modo possunt, si catervatim terras inundant $ observanti enim 
mihi satis magnam oedipodae migratoriae copiam, in monte vicino per 
quatuordecim dies commorantem, ne minima ibi florum vel herbarum de¬ 
vastatio ibi occurrebat. Terram contactu locustas urere f), tum saliva lu¬ 
tea, biliosa atque acri, quam large ex ore rodentes fundant, tum etiam 
excrementis, quae ex alvo mittant, fabula est. 

In locustas viridissimas, et insectis parvis et herbis se nutrientes, Vir- 
gilii Marcelli verba omni iure transferenda sunt, de quibus ille ita prodit: 
,,variat admirabili artificio locustas natura5 sunt, quae nil homini in re ru¬ 
stica noceant, innocentesque a pueris se capi patiantur/ 4 Locustas cum 
serpentibus et scorpionibus pugnare victosque devorare, ab iis modo obser¬ 
vatum est, qui historiae naturalis inscii aves pro locustis habuere. 


*) Aldrovandi de insect. pag. 174. Moufetus theatr. pag. 125. Keferstein iiber den 
unmittelb. Nutz. d. Ins. litteraturam hanc pag. 86 satis completam affert. 

**) Schicenckfeld Theriotroph. Siles, pag. 467. 

#**) Moufetus 1. c. pag. 123. 

|) Schwenchfeld I. c. pag. 541. 



Institui observationes meas in locusta viridissima F. et oedipoda mi- 
gratoria F. Locustas, quas primas recepi, captae erant medio Iulio ex ar¬ 
boribus frugiferis, iisdemque cerasis; feminae omnes fuere, inter quas uni, 
prope uncos appendices duae rotundae, carneae, molles, colore flavo annexae 
erant, quas accuratius investigare me non potuisse, eo magis doleo, cum paucis 
diebus post eam ab aliis animalculis, integumentis externis exceptis, plane 
devoratam invenirem. Cui etsi inter capiendum pedes saltatorii devulsi 
erant, caeteris alacrior se gerebat. Videntur omnino animalcula haec non 
valde offendi extremitatibus una vel pluribus deperditis; marem enim ob¬ 
servavi, femore exarticulato non ita multo post avide graminis culmos ab¬ 
rodentem. Mares primos medio mensis Augusti accepi. Tenebam omnes 
et mares et feminas mixtos, in vitro magno ad medium usque terra et ces¬ 
pite impleto, quem, ne exaresceret, quotidie aqua aspergebam. 

Guttas in singulis culmis adhaerentes locustae avide hauriebant; are¬ 
nam imo tali modo humectatam, magno cum appetitu deglutientes conspexi. 
Cespitis summitates devorabant, et quidem marginibus prius desumtis, tunc 
demum nervum medium adibant. Maxime delectabantur floribus trifolii 
pratensis, pyris et prunis, graminisque folia tamdiu fastidiebant, quamdiu 
iis flores vel fructus supra commemoratos apposui. Qua ratione per sex 
ad octo septimanas eas nutrivi. Cibo expletae nil amplius habuere, quam 
plantarum pedum pulvillos ori appropinquare eosque humectare. Locustis 
nonnullis, quae multas variasque herbas plane fastidiebant, nonnullosque 
dies se a cibo plane abstinebant, Brahmio*) auctore, qui locustas et herbis 


0 Liusd. Insektenkalender II, 623. 

et insectis parvis vesci refert, muscas nonnullas domesticas apposui. Quod 
quum fecissem maxima cum admiratione vidi, quam avide, quantaque ha¬ 
bilitate eas devorabant. Muscas in locustarum corpore saepe obrepentes 
hoc modo capiebant: Tranquille in vitri operculo haerentes muscam ex¬ 
spectabant, momentum tantum unum quiete in fundo residentem, quam su¬ 
bito accessam et utraque tibia arreptam, vario modo tam diu torquebant, 
donec caput labiis capere poterant. Vel locum tenentes, muscam propius 
accedentem aut pedibus aut labiis prehendebant. Inter muscam domesti¬ 
cam satis magnam devorandam minutae fere quinque effugere. Locustas 
ex eo tempore nonnullas, quas muscis tantum alui, per idem temporis spa¬ 
tium vivas sustinui, atque illas herbis nutritas. Locustae, e duabus diebus 
mihi allatae, varias ad edendum praebui herbas, quas, cum omnes fastidisset, 
ut vitam sustinerem experimentique causa, cum muscis nonnullis domesti¬ 
cis permutavi, quas omnes celerrime captas priusquam locusta deglutiret, palpis 
ubique tangebat 5 abdomen tunc primum comedebat capite plane devorato. 
Hora una quindecim muscis confectis, alvus octo horis post solvebatur. Per 
biduum clein cum esurisset, culmorum graminis nonnullos, quos ei porrexi, 
et quidem unum, quinque pollicum longum, plane devoravit. Locusta alia 
intra quatuor horas, viginti quatuor muscas domesticas absumebat. Aequa 
cupididate acrydia viridula F. aliasque species parvas arripiebant, easque, 
nullo residuo relicto, comedebant. Maxime vero delectabantur fratrum 
ipsorum intestinis, quibus admotis, cibos omnes alios plane spernebant. 
Pacificam inter se agebant vitam, se nec interficientes, neque imo offen¬ 
dentes, mortuas vero vel etiam moribundas statim aggressae, nil nisi earum 
integumenta externa, alas pedesque relinquebant. Impransae ac incoenatae 
per longum temporis spatium vitam sustinent 5 in locustis viridissimis enim, 
quae tres hebdomades sine ullo alimento peregerant, nullam virium defe¬ 
ctionem observavi. Locusta alia, cui per quatuor septimanas nullos cibos et bis 
tantum hoc temporis spatio aquae guttulas nonnullas suppeditavi, extremis 
tantum vitae diebus ita erat debilitata, ut se in vitri parietibus tenere 
nequiret5 convulsionibus dein vehementissimis exortis, tribus horis post 
obiit. Omni vitae signo iam evanito, integumentis externis horis octo 
post dissectis, pedes omnes oesophagumque per dimidiam adhuc ho¬ 
ram movebat. 

Orthoptera leviter tacta liquorem vomitu edere Muralto*) de gryllo 
sylvestri et Roesel**) de locusta viridissima referunt, quam rem in loc. 
viridss., periculis hac de re permultis factis, semel modo observare mihi 
licuit. — Motuum spiritus ducendi intra minutam triginta, quorum nume¬ 
rum apud locustas, e longo tempore impransas vel large nutritas, semper 
eundem inveni. 

Locustas antennis non tactu uti, ex hoc eluceat; Locusta enim e vitri 
operculo perforato identidem egressa, semperque reprehensa, cum denuo 
elabi tentaret, antennis e operculi foramine iam protensis, palpis tamen diu 
operculum totum tetigit, donec foramen illud invenire posset. 

Tempore vespertino, praesertim in conclavi lychno collustrato, mares 
maxime stridebant, atque altero semper incipiente, alter, illius stridore 
finito, respondebat, itaque alternos cantus edebant. Assiduae valde sunt 
hoc in amoeno amoris negotio, mares enim hoc cantu feminas allicere sa¬ 
tis constat, neque, vitrum saepius me graviter pulsante, perturbabantur. 
Quem sonum dum edunt, alis aliquantum sublatis, abdomen modo con¬ 
tractum modo expansum et dimittunt et tollunt, quibus motibus aerem e 
tracheis expellunt, tegmenque dextrum concutiunt. Quantam aeris copiam, 
quantaque vi e stigmatis duobus, inter prothoracem et mesothoracem 
sitis, expellere possunt, animadvertere licet, si animalculum aqua imbuis, 
quo facto e utroque hoc stigmate, invicem clauso et aperto, permultae 
bullae eiiciuntur. 

De organo, quo locustae hunc edunt sonum, Moufetus***) haec disse¬ 
rit: „ln locustarum maiorum viridium sepes depascentium thecis supremis 
squamae duae, corneae, perdurae, quarum mutuus attritus per aeris mol¬ 
lioribus alis agitati subministrationem, sonum satis acutum creat.“ Schwenck- 
feld f) haec refert: „Secundum dorsum commissura quaedam imminet, 
membrana duriore intecta, ex qua sonum atque stridorem edunt. a Huius 


'*) L. c. II, 1. pag. 144. 

■**') L. c. ,pag. 57. 

***) Eiusd. insect. theatr. epistol. pag. 3. 
f) Eiusd. theriotroph. siles, pag. 529. 

soni causam, organaque indagaturus, lulius Casserius Placentinus*) hanc 
fecit observationem. „Sonum locustarum genus alis edit, ita ut, sibi in¬ 
vicem impositae, moveantur alae, quarum superior, parte intima corpus 
habet subnigrum, durum per transversum locatum. Inferior eiusdem sub¬ 
stantiae corpusculum in extremitate orae superioris parte externa, cui ad- 
iacet perbellum tympanum. Horum mutuo attritu stridor ille (imo et in 
mortuis styli tactu) excitatur, ut multo maior in vivente animali, ubi copio¬ 
sior intercipitur aer et natura movente validius alae colliduntur, non inutile 
membranae, quae admodum tensa cernitur, opera. 44 Accuratius iconibus¬ 
que satis veris adiectis Degeer**) hoc organum descripsit, quae autem omnia 
afferre opellae spatium non permittit. Disquisitionibus tum lentis tum mi- 
croscopii ope institutis haec inveni. 

Locustarum viridissimarum area postica horizontalis, (cui ut triangularis 
nomen detur non ineptum duco), tegminis dextri (Fig. 2 . a) tegitur illa 
tegminis sinistri (Fig. 1. d). In area tegminis sinistri triangulari, quadran¬ 
gulum (Fig. 1. b) formae irregularis animadvertis, costa satis magna cin¬ 
ctum, e qua permultae, tum maioris tum minoris ordinis, emittuntur rami- 
ficationes, quae cum venis aliis, tegmen totum pertrahentibus, anastomoses 
plures formant. Membrana interna, 3 '" longa et l 1 /?'" lata, aequali modo 
ab his ramificationibus pertexitur. Costa, quadrangulum hoc formans, in 
tegminis pagina superiore laevis est, magisque eminet, quam in tegminis 
pagina inferiore, pilis tenerrimis instructa. Quadranguli margo superior, ad 
tegminis basin spectans, e costis duabus (Fig. 1. c. Fig. 3 . b.) constat, satis 
magnis, parallelis et valde appropinquatis, quarum una et quidem tegminis 
basi propior, hanc praebet structuram: Fissa est, spatiumque ac si e dua¬ 
bus lineis leviter arcuatis complexum , medio latissimum et in angulis acu¬ 
tis desinens, inter se habet. Qui costae hiatus bacillis transversis, lyrae 
chordarum instar, tensis, impletur; bacilla media longissima maxime dehis¬ 
cunt, illa ad angulos spectantia gradatim diminuuntur, atque ita coarctan- 
tur, ut spatium inter se nullum habeant. Colore subflavo, in margine in¬ 
feriore cristam praebent fuscam, pilis multis, tenerrimis brevissimisque in- 


*) Aldrovandi 1. c. pag. 166. 

**> Eiusd. Abhandlungen zur Geschicht. d. Insekt. III, 274. 

structam. Area triangularis tegminis dextri (Fig. 2. a. Fig. 3 .), a sinistra 
plane tecta, eiusdem formae sed aliquantum minor est. Annulum ibi ani¬ 
madvertis eiusdem formae sed magis exigui ambitus. Membrana inter annu¬ 
lum tensa, argentei splendoris, tenerrima ac pellucida. 

Discrepat ab illa tegminis totius membrana, venarum anastomosibus 
quam tenerrimis, punctisque permultis nigris intermixtis, pertexta, quod 
structuram propriam, etiam microscopii ope, conspicere non licet. Costa 
magna, cornea, membranam hanc circumdans, in pagina superiore magis 
prominet, quam in inferiore. In qua duae etiam conspiciuntur costae 
(Fig. 2. c., Fig. 4 . a.), oblique decurrentes, quarum, sed organo valde di¬ 
verso instructa, basi propior eodem fissa est modo. Constat hoc organum 
e laminis corneis, planis, quadrangularibus ad perpendiculum positis, qua¬ 
rum media in costa maiores latius distant, versus angulos minores inter se 
confluunt. Pellucidae et subflavae, crista fusca obducuntur in margine 
superiore, pilis permultis tenerrimisque dense distincta. 

Locustae citrifoliae F. areae triangulares (Fig. 5 . 6.) fere eandem prae¬ 
bent formam. Costa annulum tegminis sinistri construens, non satis distin¬ 
cte expressa, in pagina superiore clarius conspicienda est. Costa transversa 
anterior (Fig. 5 . b.), V*"' lata et 2 1 /»"' longa, imprimis in pagina inferiore 
prominet. Fissa, et formae et structurae, nonnisi bacillis transversis latioribus 
magisque pilosis eiusdem est ac illa in locusta viridissima. Annulus in area 
triangulari dextra (Fig. 6. b.) distinctior, praesertim in pagina inferiori pro¬ 
minet. Costa autem annulum fingens, illa locustae viridissimae tenuior, a costis 
duabus (Fig. 6. a. c.), suturam ac basin areae totius cingentibus, magni¬ 
tudine atque ambitu longe superatur, quae in angulo recto confluentes in 
margine superiore e crista acuta, dentata et crenata consistunt. Laminae, 
apud locustam viridissimam descriptae, desunt; neque membrana, annulo 
cincta, structura tam tenui et ita pellucida. 

Structuram, ab areis triangularibus locustae viridissimae magis abhor¬ 
rentem, praebent illae mecapodae elongatae F., e quibus etiam a sinistra 
tegitur dextra. In tegminis sinistri (Fig. 7 .) superficie superiore annulus ille 
in locust. viridiss. perspicuus, non invenitur j quem vero in superficie inferiore 
sed magis ad tegminis basin situm conspicere licet. Forma est quadran¬ 
guli 2V4'" longi et 2'" lati. 

Costa transversa (Fig. 7 . a.), coloris e nigro fusci, limboque flavo 
cincta, non efficit annuli marginem superiorem, sed inferiorem. Bacilla (Fig. 9 .) 
ut in locusta viridss. et citrifolia. Pili bacillis insiti etsi densissimi tam teneri 
tamen sunt, ut hiatus costae ab iis impletus, plane sit perspicuus. Areae 
dextrae (Fig. 8.) annulus distinctus et reniformis; membrana inter eum ex¬ 
pansa tenerrima et pellucida. In tegminis pagina superiore, costa margi¬ 
nem annuli interiorem constituens, conchae instar (Fig. 8. a.) ita extenditur, 
ut annulum dimidium superpendat; e nigro flava, pilis densissime obducta, 
in margine interiore (Fig. 10 .) et superficie superiore denticulata est. An¬ 
nuli limbus inferior W" deorsum provecta, in infima marginis parte mem¬ 
branam iam descriptam exteyndit. 

Locustas arearum triangularium attritu sonum illum stridentem produ¬ 
cere, autorum opinio est; qui vero sonus, ut equidem censeo, prolicetur, 
laminis areae inferioris corneis, attritis bacillis areae superioris. Laminae 
illae in locusta citrifolia cristis duabus denticulatis, et in mecapod. elongata 
crista conchata supplentur. Membrana autem tenerrima, in limbo annuli 
inferioris extensa, ad sonum referendum quam maxime adiuvat *). — 

De locustarum pulvillis duas Kirby *) offert opiniones, quarum altera 
Homii , qui utilitatem illorum, in illisione tollenda ducebat, si locu¬ 
stae aut volantes aut salientes repente in terram irruerent. Ad me autem 
quod attinet, hanc refuto opinionem, pulvilli enim inveniuntur in omnibus 
fere orthopteris, blattinis ad maximam partem, phasmodeis omnibus ex¬ 
ceptis; in illis igitur huius ordinis animalculis, quae neque alis nec pedi¬ 
bus saltatoriis gaudent, organa haec, vel pro ornamento tantum vel onere 
essent habenda. Altera Kirbii opinio, qui locustas, ait, pulvillis uti, ut 
sedes firmius tenerent. Quo cum autore equidem consentio, quum saepius 
locustas in vitri parietibus laevibus obrepentes, pulvillos identidem ori admo¬ 
ventes, eosque saliva humectantes observarem. Quibus satis humectatis 
pari pedum primo antennarum unam apprehendere nitebantur, quod cum 
iis contigisset, antennam ori appropinquatam maxillis capiebant, lente¬ 
que per eas trahebant, hoc, ut mihi videtur, consilio, ut eam molliorem 


*)' Burmeister Handbuch der Entomologie I, 511. 
**) L. c. II, 368. 

redderent. Antennas enim quam maxime esse rigidas, ex eo eluceat, quod 
inter exempla mihi allata tertium quodque antennis mutilatis utebatur. — 

Oedipodam migratoriam nunquam tertium diem superstitem servare 
mihi contigit; quarum permultae extremo mensi Augusti et ineunte Septem¬ 
bris mihi afferebantur. Inter colunnam vulgarem etsi captae erant, ce¬ 
spite tamen et avenae granulis tantum fruebantur, muscas variasque acry- 
diorum species parvas intactas relinquebant. Non ita ac locustae viridss. 
edaces et multo segniores erant, neque admodum gaudebant locum mu¬ 
tare, et frondem, foliumve non facile, nisi penitus exesa, deserebant. Stri¬ 
dorem a Roesel :: ) tam iocose descriptum, semel modo audire mihi licuit. 
Ad locustarum viridiss. digestionem priusquam transeam, de earum et oedi- 
podae migratoriae tubo cibario nonnulla praemittere haud ineptum duco. 
Muralto**) tractum locustae viridiss. hoc modo describit: „ab oris ductu 
interne reperitur fistula primi ventriculi, deinde nodulus velut in gryllo, 
interne plane dentatus, et sulcatus ventriculus alter, hinc duae appendices 
intestini, sive tertii ventriculi cavitates, et tandem intestinum rectum.“ 
Expositio distinctior apud Roesel ***). Disquisitionibus de locustae viridiss. 
tubo cibario ab Ramdohr****), et Gaede f', et Burmeister ff) de illo oedi- 
podae migratoriae accuratissime institutis, parum novi addere possum. 

Exoriamur ab illo locustae viridss. Oesophagus pyriformis, 4 W" 
longitudinis, superne coarctatus, deorsum dilatatur; tunica externa ab in¬ 
tima facile removenda; singulae tenerrimae atque pellucidae sunt. In tunica 
intima permulta puncta nigrescentia a Gaede primo pro penicillis habita, 
conspicienda sunt, quae e setis tribus ad quatuor basi coniunctis, divergenti- 
busque construuntur. Setae singulae tam dense positae, quasi inter se con¬ 
textae sunt, ut rete tenerrimum constituant. Proventriculus ovalis, parte 
posteriore obtusus, ventriculi tunicis invaginatur. Tunica intima cristis 


*) L. c. I, pag. 1 19. 

**) Ephemer. nat. cur. dec. 2. an. 2. obs. XVI. pag. 40. * 

***) L. c. I, 59. 

****) £iusd. Abhandlungen iiber d. Verdauungswerkzeuge d. Insekt. pag. 72. 
f) Eiusd. Beitrage zur Anat. d. Ins. pag. 30. 
ft) L. c. I, pag. 137, 142. 

o 

sex totidem que sulcis praedita. Plicae singulae laminas 23 — 24 , corneas 
medias quadrangulares habent, quarum cuique dens, denticulis 6 —7 vix 
perspicuis armatus, inhaeret. Laminae 8 structurae non ita corneae, setis 
longioribus densiusque ordinatis praeditae, in oesophagum transeunt; ac 
quo profundius penetrant eo magis magnitudine diminuuntur, formamque 
quadrangularem in conicam mutant. Inter binas cristas duo laminarum 
rotundarum ordines, costam corneam complectentes, iacent, quorum quisque 
e laminibus duodecim, et superficie superiore et margine, setigeris, consti¬ 
tuitur. Organa secretoria duo, totum fere proventriculum obducentia, orifi¬ 
ciis magnis ventriculum perforant, qui eiusdem longitudinis atque oesopha¬ 
gus , hac decurrit ratione: Linea recta aliquantum versus latus dextrum, 
toti abdominis segmento primo respondens, protenditur, et e margine supe¬ 
riore segmenti secundi versus illum segmenti primi flexus, sinistrorsum ascen¬ 
dit, et deinde ad marginem usque medium superiorem segmenti tertii de¬ 
scendens, recta linea desinit. In intestino tenui vasa bilifera multa, longa 
et tenuia, tracheis ventriculo affixa, penetrant. Intestinum rectum breve 
formam habet ovalem. — 

In oedipoda migratoria tractus intestinalis, cuius lumen in universum illo 
in locusta viridiss. maius est, tunicis densioribus instruitur, et recta decurrit 
linea. Oesophagus cylindricus satis longus. Proventriculus deest. In ostio 
autem oesophagi cardiaco cristae sex hyoideae, etiam oculo non armato, clare 
conspiciendae (Fig. 11. b.), coloris e nigro fusci, acutae valdeque promi¬ 
nentes, sursum divergentes, deorsum in acumine brevi desinentes, inve¬ 
niuntur. In hisce cristis membrana tenuis (Fig. 12. a.), punctis parvis, 
nigris adspersa, pellucida, arcus in formam extenditur, ita ut thecae sclo- 
petariae aspectum praebeat (Fig. 12 .) E cruribus duobus ad oesophagi par¬ 
tem superiorem in longitudinem decurrentes cristae, duodecim (Fig. 11. a.) 
evadunt, quae singulae duos vel plures ramulos, eiusdem decursus, et ad 
oesophagi trientem superiorem usque protensos, emittunt. Striis longitu¬ 
dinalibus finitis, striae sunt transversales et undulatae sed non ad oeso¬ 
phagum supremum extensae. In suprema eius parte striae aliae longitu¬ 
dinales sursum convergunt, quarum mediae arcus acutos construunt. Omnes 
e plurimis laminis quadrangularibus, denseque ordinatis, atque uno vel 
multis dentibus armatis (Fig. 13 .) finguntur. Oesophagus eo modo in ven- 

liaculum transit, ut tunicae ventriculi oesophagum prolongatum usque ad 
finem includant; pars illa invaginata facile evelli potest. Appendices sex 
tubuliformes sursum et deorsum prolongatae, orificiis ovalibus in ventriculum 
cylindricum intrant. Intestinum tenue, breve, versus intestinum rectum coar- 
ctatur. In tunica intestini recti ovalis intima, striae longitudinales permul¬ 
tae cernuntur. 

Ad eruendum, quantum temporis cibi in singulis tubi cibarii partibus 
remanerent, qualique ratione digererentur, haec institui pericula. 


Fericulum pri m ti m. 


Locusta viridss., quam vivam aperui, duabus ante mortem horis mu¬ 
scam unam domesticam devoraverat. Integumentis thoracis externis oblatis, 
oesophagi vesicae instar expansi ac aere impleti pars superior repente, se 
contrahebat, parte inferiore formam globuliformem praebente; pars con¬ 
tracta dein cum se inflasset, pars altera se adstringebat, ita ut oesophagus 
semper tamquam dimidiatus conspiciebatur; qui motus, acu tunica externa 
leviter tacta, vel lapide infernali irritata, crebriores validioresque facti 
sunt ; quibus irritamentis quartam horae partem post sectionem, motus illos 
producere mihi licuit. In oesophagi parte inferiore muscae residua inve¬ 
niebantur, e quibus singulae corporis partes, et quidem alae mutilatae, 
palpae integrae et larsi facile distingui potuere. Omnes saliva chartam explo¬ 
ratoriam caeruleam rubefaciente, muci consistentiae et flavi coloris ad mas¬ 
sam homogenam mixtae erant. Proventriculus omnibus ciborum residuis 
vacuus, tunicam intimam, madidam acideque agentem praebebat. Motum 
ibi peristalticum nullum, neque irritamentis adhibitis, observavi. Ven¬ 
triculus una cum appendicibus suis duabus succo flavo, acido, impletus} 



ciborum residuis carebat. Ventriculus vi ad longitudinem extensus, relaxatus 
celeriter ad longitudinem naturalem reducebatur. Intestini tenuis tunica 
intima, chartam coeruleam exploratoriam in rubram convertebat. In inte¬ 
stino recto scybala nonnulla $ tunica intima chartam coeruleam rubefecit. 
Tractu intestinali toto exciso et in aqua destillata diluto, hoc in fluidum 
paucas guttas argenti nitrici crystallisati in aqua destillata soluti instillavi, 
quo facto nubeculae albidae, et dein praecipitatum albidum, se postea in 
ferrugineum mutans, exoriebantur. 


Periculum s e c u n d « ut. 


Locustam viridss., musca una hora prima post meridiem devorata, 
hora tertia interfeci et non ita multo post sectionem institui. Oesophagus 
totus aere inflatus, acu tenui perforatus, statim collapsus estj pars inferior 
cibi particulis eiusdem adspectus ac in periculo primo, repleta erat. Non 
movebatur, neque in irritamenta quidem adhibita agebat. Appendices 
duae succo flavo, chartam exploratoriam neutram tingente, ita scatebant, 
ut proventriculi superficiem anteriorem plane tegerent. In proventriculo 
pauca muscae residua parietibus adhaerentia, neque magis mutilata, quam 
illa in oesophago reperiebantur. Ventriculo irritato motum peristalticum satis 
fortem conspicere licebat. Ciborum residua succo viscoso, e flavo fusco, 
ita conglutinabantur, ut vulsella chordae instar evelli possent. Singulae 
muscae partes, nisi magis quam illae in oesophago mutilatae, facile distin¬ 
guebantur. Tunica intima colore lateritio indolem acidam praebebat. — 
Intestinum rectum, scybala flava continens, irritamentis valde se contrahe¬ 
bat. Tracheae omnes purpureo colore tinctae, aspectum praeclarum dedere. 

Periculum tertium. 


Locusta viridss. per plures septimanas muscis modo nutrita, post¬ 
quam horas quatuor et viginti esurivit, spiritu vini occidebatur. Tho¬ 
race abdomineque apertis, oesophagus vesicae instar aere inflatus supra 
integumenta thoracis externa se protendens, ab inferiore parte incipiens 
movebatur, et quidem eo modo, ut altera parte contracta, altera se 
extenderet; qui motus crebriores validioresque facti sunt, tunica externa 
acu irritata. Dimidia hora praeterlapsa contractiones cessavere, sed lapi¬ 
dis infernalis tactu leves nonnullae adhuc exoriebantur. Tunica oesophagi 
intima chartam exploratoriam coeruleam in rubram convertebat. Inferior 
oesophagi pars residuis muscarum mutilatarum impleta erat. Proventricu- 
lus irritamentis tantum se contrahens, haud magnam succi fusci acidique 
copiam, nulla autem ciborum residua continebat. Ventriculi vacui, irrita¬ 
mentis se non contrahentis, tunica intima, acidam indolem observabat. In¬ 
testinum rectum scybala nonnulla tenens, subacide agebat. 


Periculum quartum. 


Locusta viridss. per tres hebdomades, viribus nullo modo debilitatis, 
esuriverat. Octo horis ante mortem muscam, ac dein partes nonnullas 
pruni domesticae magna cum cupididate devoravit. Oesophagus aere im¬ 
pletus, integumentis externis dissectis, animalculo nulla vitae signa edente, 

vehementer movebatur. Tunica oesophagi intima in parte superiore acide 
agebat, in parte inferiore materie fluida, flava erat, in qua singulae muscae 
partes, microscopii ope structurae fructus cellulosae, distingui poterant. 
Tunica intima et proventriculi et appendicum duarum livida. Proventri- 
culus irritamentis vix se contrahens, nonnulla cibi residua, quorum stru¬ 
ctura non amplius conspicienda erant, continuit. Ventriculus materie fluida, 
granulis parvis, rubris intermixta impletus. Intestinum tenue et rectum 
vacua. — 


Periculum <g u 1 u i 11 m. 


Locusta viridss., ante horas viginti quatuor tractum intestinalem oedi- 
podae migratoriae pransa, hora prima post meridiem acrydii viriduli ab¬ 
domen totum devoravit. Hora octava vivam adhuc apperui. Integumentis 
thoracis dissectis, oesophagus coloris coccinei, aere inflatus se protende¬ 
bat, sed irritamentis neutiquam movebatur. Cibi acidi, coloris rubri. Co¬ 
lore coccineo a tunica intima facile absterso, charta coerulea admota, in 
rubram convertebatur. Proventriculus totus ruber, eiusque tunica intima, 
penicillo abluta, coloris eiusdem, acide agebat. Appendices colore rubro, 
liquore immixto acido repletae, eodem se habuere modo ut Ventriculus 
et intestinum tenue. Intestinum rectum vacuum, colorem praebebat flavum, 
acideque agebat. Aqua, in qua tractum intestinalem totum ablueram, 
brevi tempore colorem accepit flavum, ac solutione argenti nitrici ei im¬ 
missa, nubeculae albae apparuere. Fluido dein toto per filtrum fuso, pul¬ 
vis remansit badius, guttisque paucis acidi nitrici inditis color flavus in 
stramineum mutabatur. 

Periculum sex t u 111. 


Locustae viridss. per quadraginta octo horas impransae acrydia duo 
parva porrexi3 e quibus, statim captis, nil nisi pedes alaeque relinqueba¬ 
tur. Intra horae unius et dimidiae spatium ea plane devoraverat. Duo¬ 
decim horis post, sectionem institui. Oesophagus ruber immobilis, cibis, e 
quibus labra, labia, maxillae et mandibulae integrae adhuc conspiciebantur, 
coccineis impletus erat. Proventriculus colore coccineo, tunica intima coc¬ 
cinea acideque agente, nullas tenebat ciborum partes. Appendices colore 
fusco, liquore ferrugineo acidaque scatebant. In ventriculo, colore flavo 
mandibulae aliaeque oris partes integrae adhuc erant. Ciborum partes li¬ 
quor viscosus, acidus permanabat. Intestinum tenue liquore fusco, aci- 
daeque indolis impletum. 


Periculum septimu m. 


Locustae viridss., quae per octo et viginti horas nullos acceperat ci¬ 
bos, hora septima ante meridiem nonnullos attuli flores trifolii pratensis, 
quibus omnibus avide vescebatur. Hora secunda post meridiem spiritu vini 
interfectam hora tertia apperui. Oesophagus aere inflatus, immobilis, in 
parte superiore flavus, in inferiore fuscus, aeris irritamento quinque minu¬ 
tis post pluries se contrahebat. In intima parte nonnulla ciborum residua, 
quarum nonnulla x U ,,t lata et l"Monga erant. Proventriculus colore cinereo, 



16 


cibis repletus. Appendices flavae, liquoris eiusdem coloris, glutinosi atque acidi 
plenae. Ventriculus multos continebat cibos, partibus singulis agglutinatis, 
sed non magis comminutis, illis in oesophago j quibus remotis in tunica 
intima liquor, illi in appendicibus simillimus, animadvertebatur. Inte¬ 
stinum tenue impletum, sed ciborum partes non magis comminutae et 
colore nigro erant. Intestinum rectum aere inflatum, scybalisque vacuum 
nonnullas florum particulas subvirides continebat. 


Periculum octavum. 


Locustam viridss. herbis nutritam, postquam aliquid graminis edit, 
spiritu vini interfeci et statim post mortem apperui. Capite spiritu vini 
imbuto, materies flavae turbidaeque satis magnam evomuit copiam. Oe¬ 
sophagus modo irritamentis se contrahebat, aliae tractus intestinalis par¬ 
tes etiam in irritamenta non agebant. Oesophagus herbarum partibus, 
quarum multae longitudinem linearum duarum coloremque e flavo viri¬ 
dem praebebant, plane erat impletus. Charta caerulea clarius, quam 
antea observavi, in rubram convertebatur. Proventriculi magna liquoris 
fusci acidique copia, nullo vero cibo solido impleti tunica intima, e fusco 
nigrescebat. Appendix dextra sinistram magnitudine valde superabat, al¬ 
tera colore fusco, altera nigro, utraque autem succo flavo acidoque impleta 
erat. Ventriculus nonnullas, magis quam in oesophago et proventriculo 
comminutas, in parte superiore e nigro virides, in parte inferiore subviri¬ 
des ciborum partes continebat. Charta coerulea per totum ventriculum ru¬ 
bescebat. Intestinum tenue et rectum vacuum. 



Corollaria. 


De ratione, qua locustae viridissimae alimenta manducent, illa ortho- 
pterorum a Burmeistero*) accuratissime descripta, plura afferre, superva¬ 
caneum duco. — 

Oesophagum vim muscularem magnam habere, eius contractiones ex¬ 
pansionesque probant, quae vero, quod mirandum, validiores, oesophago 
cibis vacuo, leviores et fere nullae, oesophago cibis scatente, existunt. 
Quos motus peristalticos satis longum temporis spatium post mortem du¬ 
rare, facile observare licet. Notatu praeterea dignum est, quod oesopha¬ 
gus apud locustas vivas apertas, semper aere extendebatur et irritamentis 
etsi fortibus, non contrahebatur, apud illas autem una vel duabus horis 
post, ullo vitae signo iam evanito, motus vehementiores praebebat. In 
oesophago alimenta saliva involvuntur. In locustis enim pransis, neque ita 
multo post apertis, alimenta manducata acidam atque fluidam materiem 
cum saliva, quae satis magna copia e tunica intima secernitur, constituunt. 
Locustae enim irritatae, multum huius liquoris evomunt, ac tunica in¬ 
tima, etiamsi locustis diu neque cibos nec potum porrexeris, semper ma¬ 
dida invenitur. Indolem saliva acidam praebet, et quidem apud locustas, 
herbis nutritas, chartam coeruleam rubiorem reddit, quam illa muscis ali¬ 
tarum. Alimenta hac in tractus intestinalis parte diutius, quam in aliis 
eiusdem partibus commorantur. Penicillis motuque peristaltico cibi hac 
in parte iam conteri videntur. — 

Proventriculus, etsi fibris muscularibus permultis instructus, motu tar¬ 
dior saepe etiam in irritamenta fortissima non agebat; quam habeo cau¬ 
sam, quod cibi a tunica intima ita dentata et armata, non comminuantur, 
(vid. periculum II. V. VI.) In uno tantum casu (vid. periculum VII) cibo- 


*) L. c. I, pag. 375. 

3 

rum particulae magis quam in oesophago comminutae erant. Burmeister*) 
igitur in insectorum, secundum masticandi instrumenta, divisione, locustas 
ad ore et proventriculo manducantium ordinem, referens, errasse mihi 
videtur. Appendices duae organa sunt secretoria, liquorem enim proprium 
ad cibos digerendos necessarium, in ventriculum effundunt. Quorum fun¬ 
ctionis Gaede**) in achetae domesticae anatome, hanc facit mentionem: 
„dass diese zwei blinden Sdcke nicht zur Absondrung einer Flussigkeit 
dieneri , sondern blos eine Idngere V erweilung der Speisen zur Absicht 
haben , beweist sowohl die Beschaffenheit der in ihm gelegenen Speisen , 
wie auch die freie Communikalion mit dem Darmkanal , indem ich Spei¬ 
sen aus dem Darmkanal vermoge eines geringen Druckes in ihn, und 
umgekehrt aus ihm in den Darrn bringen konnte.“ Cui opinioni equidem 
plane dissentio, cum his in locustae viridissimae organis, illis achetae do¬ 
mesticae simillimis, nunquam, etiam ventriculo cibis scatente, cibi parti¬ 
culas invenirem, et succus, quo fere semper implentur, ut ille ventriculi 
et eiusdem coloris, consistentiae actionisque in chartam explorationem esset. — 
Ventriculus raro tantum motum peristalticurn praebet, quod fere omnibus 
observationibus aliis, in insectis institutis, repugnat. — Intestinum tenue et 
intestinum rectum, modo irritamentis adhibitis, contrahebantur. 

Viscera locustae viridss. singula, alimentis certis colorem rubrum acce¬ 
pisse, respiciendum mihi videtur. Apud enim duas locustas, muscis dome¬ 
sticis nutritas, tracheas omnes coloris rubri inveni3 apud acrydiis alitas, 
tunica intima et interdum tunicae totius tractus intestinalis omnes, illa inte¬ 
stini recti excepta, colore coccineo tinctae erant. — Intestina autem acry- 
diorum materiem, cum acidis quibusdam colorem rubrum producentem, 
continere videntur. Aquae enim destillatae, guttis nonnullis acidi nitrici 
diluti commixtis, et aerydiorum intestinis immissis, color flavus, intesti¬ 
norumque ruber reddebatur. 

Bengger***) de cibis in singulis tractus intestinalis partibus, vario modo 
coloratis, in observationibus suis de sphinge euphorbiae haec refert: „Das 

*) L. c. I, pag. 377. 

L. c. pag. 29. 

***) Eiusd. physiologische Untersuchungen uber den thierischen Haushalt der Insekten 
pag. 11. 

Contentum des Magens ist Jast von dergleichen Farbe wie die Pjlanze, 
aus der es besteht, nur etwas dunkler; je mehr die Speise ini Nahrungs- 
kanal nach abwiirts gelangt, desto dunkler wird sie“ Quae apucl locu¬ 
stam (vid. periculum VII.) floribus trifolii pratensis nutritam, eodem modo 
observavi. — 

Cuvieri *) opinioni, cui etiam Rengger acceditq insectorum tubi ci¬ 
barii longitudinem, ut apud mammalia, nutrimentorum usui accomodari, 
multae, etiam Kirbio**) auctore, repugnant exceptiones. E carnivoris, ut 
nonnulla modo afferam exempla, Necrophorus vespillo, Silpha thoracica, 
larva Muscae vomitoriae, Nepa cinerea et Pediculus humanus etc. tractum 
intestinalem perlongum et flexuosum, et e herbivoris Lampyris splendidula, 
Chrysomela populi, Cantharis fusca, Curculio lapathi, Clerus apiarius, Ela¬ 
ter sputator, Sphex viatica, Ichneumon enervator, Formica rufa, Cerambyx 
moschatus etc. brevem et recta linea decurrentem habent. Etiam in ortho- 
pteris exceptio haec constat; apud locustas enim tractus intestinalis corpore 
longior, et flexuosus est, apud acrydia vero recta linea decurrit. — 

Res etiam aequali modo se habet in instrumentis masticandi, de qui¬ 
bus Marcel de Serres '***) haec refert: „Quant au developpement de la levre 
superieure et de la langue, on Fobserve assez generalement en rapport, 
chez les insectes vraiment masticateur, avec le genre de nourrilure, dont 
iis font usage. Ainsi, tous les herbivores comme les genres gryllus, lo¬ 
custa ont la levre superieure et la langue tres d^velopp^es, parce qu’ils 
vivent d’alimens peu sapides.^ Locustae vero non modo gramine sed etiam 
fructubus floribusque iucundissimi gustus vesci iam supra demonstravimus. 
„Pergit dein idem autor f): .,En un mot, les organes de la manducation 
sont en raport avec 1’espece de nourriture des insectes et par suite avec la 
longueur ou les proportions du tube intestinal.“ Quod etiam refutandum 
duco, hac enim ratione locustae instrumentis masticandi intestinisque et 
herbivororum et carnivororum praeditae esse deberent. 


*) Vorlesung. iiber vergi. Anat. herausgeg. von Meckel III, pag. 679. 

**) L. c. IV, pag. 121. 

***) Annal du mus. d’hist. nat. XX. p. 55. 
t) L. c. pag. 56. 

Appendices duae ventriculo affixae, pro alimentorum receptaculis ha¬ 
bitae, scriptores nonnullos, Muralio*), Swammerdam **), Frisch ***), Cu- 
vier ****), JVhite*****) et Dumeril f), ut locustas ad ruminantia numerarent, 
inducebant. Quam vero opinionem Roesel ff), Ramdohr fff) et Marcel 
de Serres ffff) argumentis iisdemque gravissimis ita reiecere, ut nostris 
temporibus hac de re dubitari minime possit. 


*) L. c. dec. I, an. 2. obs. 17. pag. 144. 

**) Bibel der Natur pag. 91. 

***) Ins. XII, 7. 

****) L. c. III, 689. 

*****) Nat. hist. of Selb. lettr. 48. 

f) Considerat, gener, sur 1. class. d. ins. pag. 111. 
tt) L- c * h '60. 
ftf) L. c. pag. 18. 
tfff) L. c. pag. 80. 



Explicatio f i glirarii ni. 


Fig. 1. magn. nat. 

Locustae viridissimae tegminis sinistri pagina inferior. 

a. Area triangularis. 

b. Annulus quadrangularis. 

c. Costae duae transversae. 

Fig. 2. magn. nat. 

Locustae viridissimae tegminis dextri pagina superior. 

a. Area triangularis. 

b. Annulus quadrangularis. 

c. Costae duae transversae. 

Fig. 3. magn. adauct. 

Locustae viridissimae areae triangularis sinistrae superficies inferior. 

a. Annulus quadrangulum formans. 

b. Costa fissa, bacillis instructa. 

Fig. 4. magn. adauct. 

Locustae viridissimae areae triangularis dextrae superficies superior. 

a. Costa fissa laminis instructa. 

b. Annulus quadrangulum formans. 

Fig. 5. magn. nat. 

Locustae citrifoliae tegminis sinistri pagina inferior. 

a. Area triangularis. 

b. Costa bacillis instructa. 

Fig. 6. magn. nat. 

Locustae citrifoliae tegminis dextri pagina superior. 

a. c. Costae duae magnae in angulum rectum confluentes. 

b. Annulus. 



Fig. 7. magn. nat. 

Mecapodae elongatae areae triangularis sinistrae superficies inferior, 
a. Costa fissa. 

Fig. 8. magnitud. nat. 

Eiusdem areae triangularis dextrae superficies superior, 
a. Costa conchata. 

Fig. 9. magn. adauct. 

Eiusdem costa fissa bacillis instructa. 

Fig. 10. magn. adauct. 

Eiusdem margo interior costae conchatae. 

Fig. 11. magn. adauct. 

Oedipodae migratoriae oesophagi tunica intima. 

a. Striae longitudinales. 

b. Cristae hyoideae. 

Fig. 12. magn. adauct. 

Eiusdem crista hyoidea. 

a. Membrana punctata. 

b. Crista. 

Fig. 13. magn. adauct. 

Eiusdem stria longitudinalis. 

Guilelmiae Rhenanae receptus, apud Cl. TVutzer t. t. gratiosi medicorum 
ordinis Decanum Spectatissimum nomen professus sum. 

Praelectiones, quas audivi hae sunt: 

Logice et Psychologia apud Cl. van Calker , botanice apud Cl. Tre- 
'viranum, physice experimentalis apud Cl. Pluecker , mineralogia apud Cl. 
Noeggerath , chemia experimentalis, phytochemia et zoochemia apud Cl. 
BischoJ , pharmacia apud Cl. Marquart , zoologia apud patrem. — 



Anatomia generalis et specialis apud Cl. May er et Cl. Weber , phy¬ 
siologia et anatomia comparata apud Cl. Weber. Pathologia generalis et 
semiotice apud Cl. Naumann, encyclopaedia et methodologia artis medicae, 
anatomia pathologica, de morbis syphiliticis apud Cl. Albers , physiologia 
et pathologia generalis apud Cl. Budge , anthropologia, physiologia, the¬ 
rapia generalis et specialis apud Cl. Nasse , historia medica, politia medica 
apudCl .Harless, materia medica, pharmacocatagraphologia-apud Cl . Bischoffl 
ars obstetricia, de morbis infantum, medicina forensis apud Cl. Kilian , 
chirurgia generalis et specialis, doctrina de operationibus chirurgicis, ana¬ 
tomia chirurgica, ars fascias ligandi, doctrina de morbis oculorum apud 
Cl. Wutzer. — 

In exercitationibus practicis mihi duces fuere: In arte cadavera secandi 
Cl. May er et Weber , in operationibus in cadavere instituendis Cl. We¬ 
ber , in clinico propaedeutico et therapeutico Cl. Nasse , in clinico chi¬ 
rurgico et ophthalmiatrico Cl. Wutzer , in exercitationibus ad phantoma 
et in clinico obstetricio Cl. Kilian. 

Per annum in septima equitum cohorte chirurgi militaris munere fun¬ 
ctus sum duce Cl. Kallmann. — 

Quibus viris Clarissimis et optime de me meritis, imprimis Cl. Wutzer , 
praeceptori dilectissimo, cuius egregia benevolentia per septem menses of¬ 
ficio assistentis secundi clinici chirurgici functus sum, animum gratissimum 
per totam vitam confitebor. 

